## Zakon o izmjenama i dopunama Zakona o Uredu za suzbijanje korupcije i organiziranog kriminaliteta

### NN 76/2007 (23.7.2007.), Zakon o izmjenama i dopunama Zakona o Uredu za suzbijanje korupcije i organiziranog kriminaliteta

# HRVATSKI SABOR

2406

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O UREDU ZA SUZBIJANJE KORUPCIJE I ORGANIZIRANOG KRIMINALITETA

Proglašavam
Zakon o izmjenama i dopunama Zakona o U edu za suzbijanje korupcije i
organiziranog kriminaliteta, kojega je Hrvatski sabor donio na sjednici 6.
srpnja 2007. godine.

Klasa:
011-01/07-01/74

Urbroj: 71-05-03/1-07-2

Zagreb,
13. srpnja 2007.

Predsjednik

**Stjepan Mesić, v. r.**

## ZAKON

### O IZMJENAMA I DOPUNAMA ZAKONA O UREDU ZA SUZBIJANJE KORUPCIJE I ORGANIZIRANOG KRIMINALITETA

Članak 1.

U
Zakonu o Uredu za suzbijanje korupcije i organiziranog kriminaliteta, (»Narodne
novine«, br. 88/01., 12/02., 33/05. i 48/05.), iza članka
6. dodaje se članak 6.a koji glasi:

»Članak
6.a

Ravnatelja
Ureda ocjenjuje Glavni državni odvjetnik, a zamjenike ravnatelja ocjenjuje
Ravnatelj na način i pod uvjetima utvrđenim u Zakonu o državnom odvjetništvu.«

Članak 2.

Članak
9. mijenja se i glasi:

»(1)
Na razrješenje zamjenika ravnatelja primjenjuju se odredbe Zakona o državnom
odvjetništvu. Zamjenik ravnatelja prestaje s radom u Uredu i iz razloga
navedenih u članku 4. stavku 3. ovoga Zakona.

(2)
Osim razloga navedenih u stavku 1. ovoga članka Glavni državni odvjetnik može
na prijedlog Ravnatelja razriješiti zamjenika ravnatelja koji nema izražene
sklonosti i sposobnosti za istraživanje najtežih i najsloženijih kaznenih djela
korupcije i organiziranog kriminala.

(3)
Ravnatelj može podnijeti prijedlog iz stavka 2. ovoga članka ako se pregledom
rada zamjenika ravnatelja utvrdi da nema izražene sklonosti i sposobnosti za
istraživanje kaznenih djela korupcije i organiziranog kriminala. Na zahtjev
Ravnatelja taj pregled obavlja Državno odvjetništvo Republike Hrvatske.

(4)
Ravnatelj može uz suglasnost ministra nadležnog za poslove pravosuđa, a
zamjenik uz suglasnost Ravnatelja prestati s radom u Uredu na vlastiti zahtjev.

(5)
Odluku o prestanku rada zamjenika ravnatelja iz razloga navedenog u stavku 2.
ovoga članka te o prestanku rada Ravnatelja i zamjenika ravnatelja iz razloga
navedenog u stavku 4. ovoga članka donosi Glavni državni odvjetnik.

(6)
Ravnatelj ili zamjenik ravnatelja koji prestane s radom u Uredu pod uvjetima iz
stavka 2. i 4. ovoga članka nastavlja rad kao zamjenik u državnom odvjetništvu
u kojem je radio prije imenovanja, odnosno raspoređivanja u Ured«.

Članak 3.

U
članku 21. stavku 1. točki 1. iza brojki: »190/03.« veznik: »i« zamjenjuje se
zarezom, a iza brojki: »105/04.« dodaju se riječi: »i 71/06.«.

Iza
točke 1. dodaje se nova točka 2. koja glasi:

»2.
zlouporabe položaja i ovlasti iz članka 337. Kaznenog zakona, ako je ta djela
počinila službena osoba označena u članku 89. stavku 3. Kaznenog zakona«.

Dosadašnje
točke 2., 3., 4. i 5. postaju točke 3., 4., 5. i 6.

U
stavku 2. riječi: »članka 298. stavka 2.« zamjenjuju se riječima: »članka 298.
stavka 2. i 3.«.

Članak 4.

U
članku 57. dodaje se stavak 3. koji glasi:

»(3)
Ravnatelj i njegovi zamjenici, kao i svi ostali zaposleni u Uredu ne mogu po
prestanku rada u Uredu neovlašteno drugome priopćiti, predati ili na drugi
način učini pristupačnim podatke iz rada Ureda koji su zakonom ili Pravilnikom
o unutarnjem poslovanju određeni kao tajni.«

Članak 5.

Članak
66. briše se.

Članak 6.

Postupci
za kazneno djelo zlouporabe položaja i ovlasti iz članka 337. Kaznenog zakona
započeti prije stupanja na snagu ovoga Zakona nastavit će se i dovršit će ih
sudovi koji su započeli te postupke po odredbama Zakona o kaznenom postupku.

Članak 7.

Ovaj
Zakon stupa na snagu osmoga dana od dana objave u »Narodnim novinama«.

Klasa:
023-03/07-01/04

Zagreb,
6. srpnja 2007.

HRVATSKI
SABOR

Predsjednik

Hrvatskoga sabora

**Vladimir Šeks, v. r.**

Zakon, NN 76/2007-2406
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)